DA Den Europæiske Unions Tidende C 140/20

Offentliggørelse af en ansøgning om ændring i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

2013/C 140/11

Denne offentliggørelse giver ret til at rejse indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM ÆNDRING

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (2)

ANSØGNING OM ÆNDRING I OVERENSSTEMMELSE MED ARTIKEL 9

»CAMEMBERT DE NORMANDIE«

EF-Nr.: FR-PDO-0217-01049-12.10.2012

BGB ( ) BOB ( X )

1. Afsnit i varespecifikationen, som berøres af ændringen

—  Produktets betegnelse — ☒ Varebeskrivelse — ☒ Geografisk område — ☒ Bevis for oprindelse — ☒ Produktionsmetode — ☒ Tilknytning — ☒ Mærkning — ☒ Krav i nationale bestemmelser —  Andre (angives nærmere)

2. Type ændring(er)

—  Ændring af enhedsdokument eller resuméark — ☒ Ændring af en varespecifikation for en registreret BOB eller BGB, for hvilken hverken enhedsdokumentet eller resuméet er offentliggjort —  Ændring af varespecifikationen, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) —  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er)

Følgende ændringer har til formål at styrke produktets egenskaber og kvalitet, som er knyttet til dets geografiske oprindelse, og beskytte det ry, som den beskyttede oprindelsesbetegnelse »Camembert de Normandie« har fået.

»Varebeskrivelse«

Fremstillingen af Camembert de Normandie af rå mælk er blevet bekræftet i afsnit 2 »Varebeskrivelse«. Det er bl.a. også blevet præciseret, hvordan vægten defineres (nettovægt ved emballering), og hvilke organoleptiske egenskaber produktet har.

»Geografisk område«

Det ændrede geografiske område for Camembert de Normandie omfatter fremover 1 557 kommuner (1 678 kommuner er blevet fjernet i forhold til den tidligere definition af det geografiske område). Indskrænkningen af det geografiske område sker for at styrke tilknytningen mellem betegnelsen »Camembert de Normandie« og græsproduktionssystemerne i Normandiet, definitionen af kernen i betegnelsen og dens egenskaber (naturlige miljø/anvendelsesformål). Denne indskrænkning af området sker i øvrigt i forbindelse med revisionen af de produktionsforhold, som forstærker tilknytningen til området med pligten til delvis at bruge Normandiets egen kvægrace, normannerkvæg, og primært anvende græs som foder i mælkeproduktionen. Alle de valgte kommuner i det ændrede geografiske område opfylder til fulde de nye produktionsforhold i varespecifikationen.

»Bevis for oprindelse«

Ændringen af stk. 1 skyldes nye bestemmelser i den nationale lovgivning. Der bliver f.eks. indført en godkendelse af de erhvervsdrivende, som bekræfter, at de kan opfylde kravene i varespecifikationen for det mærke, som de ønsker at bruge.

Der indføres en specifik erklæring om mælkebehandlingsanlæg.

Med en bestemmelse om de erklæringer, der er nødvendige for at kende og følge op på mængderne, får sammenslutningen mulighed for at indsamle de data, der er nødvendige for et korrekt kendskab til og opfølgning på oprindelsesbetegnelsen »Camembert de Normandie«.

Afsnittene om registerførelse og kontrol med produktet er blevet suppleret.

»Produktionsmetode«

Varespecifikationen præciserer en lang række punkter vedrørende produktionsmetoden for bedre at kunne beskrive de traditionelle betingelser for produktion af mælken og forarbejdning af osten, som bidrager til Camembert de Normandies egenskaber og ry.

Mælkeproduktionsforhold

Området i Normandiet er især kendetegnet ved sin kvægrace normannerkvæg, hvorfor Camembert de Normandie til dels er fremstillet af mælk fra køer af denne race. Disse normannerkøer skal udgøre mindst 50 % af malkekvægsbesætningen i hver bedrift fra 1. maj 2017. Kvægracen vil blive kontrolleret ved hjælp af racekode 56 x 56 i kvægpasset.

For at garantere, at der primært anvendes græs som foder, præciseres malkekvægets fodringsbetingelser. Malkekøerne skal græsse i mindst seks af årets måneder. Bedriften skal have mindst 0,33 ha græsningsareal pr. malkeko, hvoraf mindst 0,25 ha skal være tilgængeligt for koen direkte fra malkningslokalerne, samt 2 ha eng pr. ha majsensilage, der bruges til foder til besætningen.

Med henblik på at bekræfte tilknytningen til området skal 80 % (målt i tørstof) af besætningens basisration komme fra bedriften selv. Uden for græsningssæsonen skal der hver dag stilles hø til rådighed for malkekøerne. Der må kun tilføres 1 800 kg tilskudsfoder pr. ko i besætningen pr. kalenderår. Foderet og det tilladte tilskudsfoder er præciseret i varespecifikationen.

Det præciseres, hvilken mælk der anvendes. Der er tale om komælk, som har et standardiseret fedtindhold opnået ved skumning af en del af den anvendte mælk suppleret med sødmælk. Det er også muligt at skumme mælken ved at fjerne fløden, når denne samler sig på mælkens overflade. Opbevaringen af mælken må ikke overstige 72 timer fra det ældste malkningstidspunkt og indtil påbegyndelse af modningen. De tekniske betingelser for modning af mælk og de tekniske betingelser og sporbarhedsbetingelser for råmælksproduktionslinjer præciseres i varespecifikationen.

Osteproduktionsforhold

For bedre at kunne beskrive produktionsmetoden for produktet præciseres betingelserne for løbetilsætning, udskæring af koagel, formning og afdrypning. Antallet af gennemløb, dvs. antal gange, koaglet lægges i formene, hæves fra fire til fem.

Anvendelsen af behandlingsmetoder og tilsætningsstoffer ved ostefremstilling var genstand for generel regulering.

Imidlertid har det vist sig, at nye teknikker, hvoraf nogle omfatter behandlingsmetoder og tilsætningsstoffer, f.eks. mikrofiltrering, delvis koncentrering af mælken eller anvendelse af modningsenzymer, kunne påvirke egenskaberne hos oste med oprindelsesbetegnelse. Således synes visse enzymtilsætningsstoffer ikke at være forenelige med opretholdelsen af vigtige egenskaber hos produkter med beskyttet oprindelsesbetegnelse.

Det har derfor vist sig nødvendigt i varespecifikationen for produkter med oprindelsesbetegnelse at tilføje en præcisering af den gældende praksis, hvad angår behandlingsmetoder og anvendelsen af tilsætningsstoffer i mælken og under ostefremstillingen for at hindre, at eventuelle uregulerede metoder i fremtiden ødelægger de særlige egenskaber ved oste med beskyttet.

Mælken tilsættes løbe i et kar med en maksimal kapacitet på 330 l, hvilket muliggør koagulering af den mængde mælk, der kan være i formen. Løbningsbetingelserne (temperatur og maksimal dosering) præciseres i varespecifikationen.

Koaglet kan ligeledes skæres vertikalt før formning ved hjælp af en kniv. Der må højst skæres to gange, mens koaglet er i karret.

Osten formes, så snart den er skåret. Det er forbudt at tappe valle. Koaglet løftes op af karret ved hjælp af enten en automatisk ramme med påhængslede formningshoveder eller manuelt med hulskeer monteret på et skaft.

Koaglet løftes op og lægges derefter i formene fem gange med mindst 40 minutter imellem hver gang. Afdrypningen foregår af sig selv i formene i løbet af 18 timer fra første gang, der lægges koagel i formen.

Den traditionelle teknik defineres ved manuel formning og afdrypning i enkeltforme, der står placeret på et bord, som er udstyret med et afdrypningskar.

Pr. 1. maj 2017 skal ostene vendes en enkelt gang. Efter vending dækkes ostene med en metalplade, som øver et let tryk på osten.

Efter saltning kan osten tørre i højst 24 timer, inden modning påbegynder.

Modning og emballering af osten

Oste, der modnes i tørrerum, må tidligst emballeres 13 dage efter tilsætning af løbe. Ostene må tidligst forlade virksomheden 17 dage efter tilsætning af løbe, og leveringen til kunderne må tidligst ske 22 dage efter tilsætning af løbe.

»Tilknytning«

Denne del af varespecifikationen er blevet omskrevet i overensstemmelse med opstillingen af enhedsdokumentet (det geografiske områdes egenart/produktets egenart/årsagssammenhængen mellem det geografiske område og produktets kvalitet og egenskaber) og suppleret med de præciseringer af produktionsmetoden og de traditionelle betingelser for produktion af mælk og forarbejdning af osten, som bidrager til Camembert de Normandies egenskaber og ry.

»Mærkning«

For at bringe varespecifikationen i overensstemmelse med den nationale lovgivning er bestemmelsen om pligt til at påsætte logoet »INAO« blev fjernet. Det er ligeledes besluttet at præcisere, at det er udtrykket »Appellation d'origine protégée« (beskyttet oprindelsesbetegnelse) eller »AOP« (BOB), der skal påtrykkes med henblik på at påsætte EU's BOB-symbol.

I øvrigt er muligheden for at bruge den alternative titel »moulage à la louche« (formet med ske) og »fabriqué au lait cru« (lavet på rå mælk) blevet afskaffet. Faktisk henhører mærkningen af råmælksoste under (det franske) dekret 2007-628 om oste og ostespecialiteter. Desuden er definitionen af ordet »louche« (ske) ikke entydig og kan ikke forbeholdes oste med beskyttet oprindelsesbetegnelse, hvorfor det er besluttet at fjerne denne angivelse fra varespecifikationen for den beskyttede oprindelsesbetegnelse »Camembert de Normandie«.

»Krav i nationale bestemmelser«

Tabellen over de vigtigste kontrolpunkter og metoden til evaluering af Camembert de Normandie er blevet tilføjet.

ENHEDSDOKUMENT

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (3)

»CAMEMBERT DE NORMANDIE«

EF-Nr.: FR-PDO-0217-01049-12.10.2012

BGB ( ) BOB ( X )

1. Betegnelse

»Camembert de Normandie«

2. Medlemsstat eller tredjeland

Frankrig

3. Beskrivelse af landbrugsproduktet eller fødevaren

3.1. Produkttype

Kategori 1.3. Oste

3.2. Beskrivelse af produktet med betegnelsen i punkt 1

Camembert de Normandie er en letsaltet hvidskimmelost lavet af rå mælk. Den har et fedtindhold på mindst 45+ (45 g fedt i 100 g tørstof) og en samlet tørstofvægt på mindst 115 g pr. ost.

Camembert de Normandie er kendetegnet ved følgende elementer:

— den har form som en flad cylinder med en diameter på 10,5-11 cm og en angivet nettovægt ved emballering på mindst 250 g

— ostens skorpe er dækket af hvidskimmel, og der kan forekomme røde pletter

— ostens indre er elfenbensfarvet til lysegult; osten modnes indefra og bliver blød og cremet

— smagen er let salt, i begyndelsen mælkeagtig og mild, med modningen skarpere og mere fyldig.

3.3. Råvarer (kun for forarbejdede produkter)

Den mælk, der anvendes i fremstillingen af Camembert de Normandie, skal pr. 1. maj 2017 komme fra bedrifter, hvis malkekvægsbesætning består af mindst 50 % normannerkvæg.

3.4. Foder (kun for produkter af animalsk oprindelse)

For at garantere en tæt tilknytning mellem området og produktet gennem det foder, der er særligt for det geografiske område, skal malkekøerne græsse i mindst seks af årets måneder. Bedriften skal have mindst 0,33 ha græsningsareal pr. malkeko, hvoraf mindst 0,25 ha skal være tilgængeligt for koen direkte fra malkningslokalerne, samt 2 ha eng pr. ha majsensilage, der bruges til foder til besætningen.

Mindst 80 % (målt i tørstof) af besætningens basisration skal komme fra bedriften selv. Der må kun tilføres 1 800 kg tilskudsfoder pr. ko i besætningen pr. kalenderår. Foderet og det tilladte tilskudsfoder er anført i varespecifikationen.

3.5. Specifikke etaper af produktionen, som skal finde sted i det afgrænsede geografiske område

Mælkeproduktionen og fremstillingen, modningen og emballeringen af ostene foregår i det i punkt 4 definerede geografiske område.

3.6. Særlige regler vedrørende udskæring, rivning eller emballering osv.

Faserne med modning og emballering af osten er tæt forbundne og foregår derfor i det i punkt 4 definerede geografiske område. Modningen omfatter også et ophold i tørrerum og derefter eventuelt yderligere modning efter emballering.

3.7. Specifikke mærkningsregler

Alle oste med den beskyttede oprindelsesbetegnelse »Camembert de Normandie«, der afsættes, skal være forsynet med en etiket, hvorpå er angivet oprindelsesbetegnelsen, udtrykket »Appellation d'origine protégée« eller »AOP«. Påsætning af EU's »BOB«-symbol er obligatorisk.

4. Præcis afgrænsning af det geografiske område

Mælkeproduktionen og fremstillingen, modningen og emballeringen af ostene foregår i det i det geografiske område, der består af følgende distrikter eller dele af distrikter:

Departementet Calvados

Alle distrikterne Bény-Bocage, Blangy-le-Château, Cambremer, Caumont-l’Éventé, Condé-sur-Noireau, Dozulé, Falaise, Honfleur, Isigny-sur-Mer, Lisieux, Livarot, Mézidon-Canon, Orbec, Pont-l’Évêque, Saint-Pierre-sur-Dives, Saint-Sever-Calvados, Trévières, Trouville-sur-Mer, Vassy og Vire, distriktet Aunay-sur-Odon undtagen kommunen Bauquay, distriktet Balleroy undtagen kommunerne Bucéels, Chouain og Condé-sur-Seulles, distriktet Bayeux undtagen kommunerne Nonant, Saint-Martin-des-Entrées og Saint-Vigor-le-Grand, i distriktet Bourguebus, kommunerne Airan, Cesny-aux-Vignes, Moult og Ouézy, i distriktet Bretteville-sur-Laize, kommunerne Grimbosq, Maizières og Les Moutiers-en-Cinglais, distriktet Cabourg undtagen kommunerne Colombelles, Hérouvillette og Ranville, i distriktet Évrecy, kommunerne La Caine, Curcy-sur-Orne, Goupillières, Hamars, Montigny, Ouffières, Préaux-Bocage, Saint-Martin-de-Sallen og Trois-Monts, distrikterne Falaise undtagen kommunerne Bons-Tassilly, Damblainville, Eraines, Fresnes-la-Mère, Pertheville-Ners, Potigny, Saint-Germain-Langot, Saint-Pierre-Canivet, Soumont-Saint-Quentin, Ussy, Versainville og Villy-lez-Falaise, i distriktet Morteaux-Couliboeuf, kommunerne Bernières-d’Ailly, Courcy, Crocy, Louvagny, Le Marais-la-Chapelle, Les Moutiers-en-Auge, Norrey-en-Auge, Vicques og Vignats, i distriktet Ouistreham, kommunen Ouistreham, i distriktet Ryes, kommunerne Commes, Longues-sur-Mer, Magny-en-Bessin, Le Manoir, Manvieux, i distriktet Tilly-sur-seulles, kommunen Saint-Vaast-sur-Seulles, distriktet Thury-Harcourt undtagen kommunerne Acqueville, Cesny-Bois-Halbout, Espins, Martainville, Placy og Tournebu, distriktet Troarn undtagen kommunerne Cagny, Cuverville, Démouville, Emiéville, Giberville, Sannerville, Touffréville og Vimont, distriktet Villers-Bocage undtagen kommunerne Banneville-sur-Ajon, Courvaudon, Landes-sur-Ajon, Le Locheur, Maisoncelles-sur-Ajon, Le Mesnil-au-Grain, Missy og Saint-Aignan-le-Malherbe.

Departementet Eure

Hele distriktet Beuzeville, distriktet Beaumesnil undtagen kommunerne Ajou og Gouttières, i distrikterne Bernay, kommunerne Caorches-Saint-Nicolas og Saint-Victor de Chrétienville, i distriktet Breteuil, kommunerne Cintray og Francheville, i distriktet Brionne, kommunerne Le Bec Helloin og Brionne, distriktet Broglie undtagen kommunerne Broglie og Ferrières-Saint-Hilaire, distriktet Cormeilles undtagen kommunen Fresne-Cauverville, i distriktet Montfort-sur-Risle, kommunerne Appeville-Annebault, Authou, Condé-sur-Risle, Freneuse-sur-Risle, Glos-sur-Risle, Montfort-sur-Risle og Pont-Authou, distriktet Pont-Audemer undtagen kommunerne Colletot, Fourmetot, Manneville-sur-Risle og Saint-Mards-de-Blacarville, i distriktet Quillebeuf-sur-Seine, kommunerne Bouquelon, Marais-Vernier, Sainte-Opportune-la-Mare og Saint-Samson-de-la-Roque, distriktet Rugles undtagen kommunen Chéronvilliers, i distriktet Saint-Georges-du-Vièvre, kommunerne Lieurey, Noards, La Noë-Poulain, La Poterie Mathieu og Saint-Christophe-sur-Condé, distriktet Thiberville undtagen kommunerne Barville, Bazoques, Boissy-Lamberville, Bournainville-Faverolles, Le Favril, Folleville, Giverville og Heudreville-en-Lieuvin.

Departementet Manche

Alle distrikterne Avranches, Barenton, Barneville-Carteret, Beaumont-Hague, Brécey, Bréhal, Bricquebec, Canisy, Carentan, Cerisy-la-Salle, Cherbourg, Coutances, Equeurdreville-Hainneville, Gavray, Granville, La Haye-du-Puits, La Haye-Pesnel, Isigny-le-Buat, Jullouville, Juvigny-le-Tertre, Lessay, Marigny, Montebourg, Montmartin-sur-Mer, Mortain, Octeville, Percy, Périers, Les Pieux, Saint-Clair-sur-l’Elle, Saint-Hilaire-du-Harcoët, Saint-Jean-de-Daye, Saint-Lô, Saint-Malo-de-la-Lande, Sainte-Mère-Eglise, Saint-Ovin, Saint-Pois, Saint-Sauveur-Lendelin, Saint-Sauveur-le-Vicomte, Sartilly, Sourdeval, Le Teilleul, Tessy-sur-Vire, Torigni-sur-Vire, Tourlaville, Valognes, Vesly, Villedieu-les-Poêles, distriktet Ducey undtagen kommunerne Céaux, Courtils, Crollon og Précey, distriktet Quettehou undtagen kommunerne Anneville-en-Saire, Barfleur, Montfarville, La Pernelle, Réville, Sainte-Geneviève og Valcanville, i distriktet Saint-James, kommunerne Hamelin, Saint-Aubin-de-Terregatte, Saint-Laurent-de-Terregatte og Saint-Senier-de-Beuvron, distriktet Saint-Pierre-Eglise undtagen kommunerne Clitourps, Gatteville-le-Phare, Gouberville, Néville-sur-Mer og Tocqueville.

Departementet Orne

Alle distrikterne Athis-de-l’Orne, Briouze, Carrouges, Domfront, Écouché, Exmes, La Ferté-Frênel, La Ferté-Macé, Flers, Gacé, Juvigny-sous-Andaine, Le Merlerault, Messei, Mortrée, Passais, Putanges-Pont-Ecrepin, Tinchebray, Vimoutiers, distrikterne l’Aigle undtagen kommunerne Aube, Irai, Saint-Martin-d’Ecublai, Rai og Vitrai-sous-l’Aigle, les cantons d’Alençon undtagen kommunerne Colombiers, Cuissai, Lonrai, les cantons d’Argentan undtagen kommunerne Commeaux, Occagnes, Sévigny,i distriktet Bazoches-sur-Hoëne, kommunerne Bure, La Mesnière, Saint-Aubin-de-Courteraie, Saint-Ouen-de-Sécherouvre og Soligné-la-Trappe, i distriktet Courtomer, kommunerne Brullemail, Courtomer, Ferrières-la-Verrerie, Godisson, Le Plantis, Saint-Agnan-sur-Sarthe, Saint-Léonard-des-Parcs, Tellières-le-Plessis, i distriktet Longny-au-Perche, kommunerne Monceaux-au-Perche og Saint-Victor-de-Réno, distriktet Le Mêle-sur-Sarthe undtagen kommunerne Aunay-les-Bois, Boitron, Essay og Menil-Erreux, i distriktet Mortagne-au-Perche, kommunen Feings, distriktet Moulins-la-Marche undtagen kommunerne Bonnefoi, Les Genettes og Les Aspres, i distriktet Pervenchères, kommunerne Barville, Coulimer, Parfondeval, Pervenchères, Saint-Julien-sur-Sarthe, Saint-Quentin-de-Blavou og Vidai, i distriktet Rémalard, kommunen Boissy-Maugis, distriktet Sées undtagen kommunerne Aunou-sur-Orne, Neauphe-sous-Essai og Sées, i distriktet Tourouvre, kommunerne Autheuil, Bivilliers, Bubertre, Champs, Lignerolles og Tourouvre, distriktet Trun undtagen kommunerne Bailleul, Brieux, Fontaine-les-Bassets, Guêprei og Villedieu-les-Bailleul.

5. Tilknytning til det geografiske område

5.1. Det geografiske områdes egenart

Det geografiske område for Camembert de Normandie strækker sig over de tre departementer i Basse Normandie (Calvados, Manche og Orne) og den vestlige del af departementet Eure. Dette område har kystklima og et landskab, der præges af skov og et tæt net af vandløb med mange tilstødende marskområder.

Denne traditionelle osteregion har fostret tre af de fremmeste oste fra Normandiet (Livarot, Camembert de Normandie og Pont L'Évêque). I dette område har der samtidig udviklet sig en dynamisk produktion af bløde oste og en bestemt mælk. Det særlige ved mælkeproduktionen ligger både i malkekvægets race (normannerkvæg) og i kvægets fodersammensætning, hvor græs er fremherskende, og kvæget græsser i mindst seks af årets måneder.

5.2. Produktets egenart

Camembert de Normandie har sit navn fra landsbyen Camembert, som ligger ca. 30 km syd for Lisieux. De første skriftlige overleveringer om osten stammer fra det 17. århundrede, hvor man omtaler disse fremragende oste, der dengang blev solgt »i løs vægt« til modningsvirksomheder. I anden halvdel af det 19. århundrede, hvor pioner-producenterne udviklede produktionen, blev osten meget populær hos forbrugerne, fordi den nu kunne købes i byerne takket være jernbanenettet.

I begyndelsen af det 20. århundrede og under første verdenskrig blev den virkelig berømt, idet osterierne anstrengte sig for at forsyne den franske hær med camembert og efterkomme den stigende efterspørgsel i hele landet. Selv om produktionen af oste med betegnelsen »camembert« med diverse oprindelsesangivelser blev mangedoblet på grund af denne efterspørgsel, er det kun Camembert de Normandie, der til sidst blev anerkendt i Frankrig som en »AOC« (appellation d‘origine contrôlée — kontrolleret oprindelses-betegnelse), der er fremstillet med respekt for tilknytningen til området i Nordmandiet og efter de traditionelle tekniske metoder, dvs. rå mælk, individuel formning, naturlig afdrypning osv.

Camembert de Normandie er velkendt for sin cylindriske flade form, sin hvidskimmel-skorpe, sit bløde og cremede, elfenbenshvide til lysegule indre og smagen, der er let salt, i begyndelsen mælkeagtig og mild og skarpere og mere fyldig, efterhånden som den modnes.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

Tilknytningen mellem området for Camembert de Normandie og ostens egenskaber manifesterer sig i kraft af betingelserne i det naturlige miljø, som begunstiger græsning og de særlige opdrætsmetoder i Normandiet, som forbindes med den osteproduktionsviden, der har udviklet sig med produktionen af Camembert de Normandie.

Den producerede mælk har visse særtræk, som den får i kraft af den omfattende græsning, som normalt foregår fra marts til november takket være det milde klima og den udbredte forekomst af græsarealer samt anvendelsen af normannerkvæg, som man har brugt i over 100 år i området på grund af mælkens egnethed til osteproduktion. Mælken er proteinrig og særdeles velegnet til ostning, og derfor opnås et fast koagel, som kan formes til blokke og let afdryppe af sig selv.

Denne viden om ostefremstilling har udviklet sig omkring meget strikse metoder (dyrenes foder, malkehygiejne, anvendelse af rå mælk, delvis skumning, løbning i kar, individuel formning, naturlig afdrypning osv.), som gør det muligt at udnytte egenskaberne i den lokalt producerede mælk.

Henvisning til offentliggørelsen af varespecifikationen

(artikel 5, stk. 7, i forordning (EF) nr. 510/2006 (4))

https://www.inao.gouv.fr/fichier/CDCCamembertdeNormandie.pdf

(1) EUT L 343 af 14.12.2012, s. 1.

(2) Erstattet af forordning (EU) nr. 1151/2012.

(3) Se fodnote 2.

(4) Se fodnote 2.